**MEDIEKONTAKT:**

Stefan Kjeldahl Hemmingsen, Marketing Manager Denmark

Stefan.Hemmingsen@garmin.dk

**Garmin® præsenterer fēnix® 5 Plus og tilføjer kort, mulighed for musik, Garmin Pay™
og håndledsbaseret Pulse Ox til serien af førsteklasses GPS-multisportsure**

*Allerød, Danmark d. 18. juni 2018, Garmin Nordic Denmark – datterselskab af Garmin Ltd. (NASDAQ: GRMN)*

I dag præsenterer Garmin fēnix 5 Plus-serien – den næste generation af GPS-multisportsure nu alle med indbyggede TopoActive Europakort, lagring af musik, Garmin Pay™ kontaktløs betalingsløsning og håndledsbaseret Pulse Ox-iltmætningssensor1 (kun fēnix 5X). Ligesom de foregående fēnix 5-ure, er fēnix 5S Plus, fēnix 5 Plus og fēnix 5X Plus designet til atleter og eventyrere af alle størrelser. Disse robuste ure varierer i størrelsen fra 42-51 mm med en klar skærm, der kan aflæses i sollys. fēnix 5S Plus har nu en 1,2” skærm; dvs. den er næsten 20 % større end dens forgænger fēnix 5S, hvilket betyder, at brugerne ikke skal gå på kompromis med skærmstørrelsen for at tilpasse uret til et mindre håndled.

fēnix 5X Plus er Garmins første wearable, der har en håndledsbaseret Pulse Ox-iltmætningssensor, Pulse Ox-sensoren kan bruges til at holde brugeren opmærksom på iltmætningsniveauet i blodet, hvilket bl.a. fremmer sikkerheden, når man befinder sig i højderne. På udfordrende klatringer kan man undervejs tjekke kroppens iltniveau for at vurdere, hvor godt kroppen har tilpasset sig til den tyndere luft.

"Vi er stolte af at kunne tilbyde spændende nye funktioner i vores mest avancerede multisportsur," siger Marcus Bjärneroth, marketingdirektør hos Garmin Nordic og fortsætter,

"Et ur fra Garmin er så meget mere end et træningsredskab. Det gør det lettere for dig hele dagen og hjælper dig med at nå dine mål, både ved sport og i dagligdagen; eksempelvis når man skal handle. Et Garmin-ur er et smykke, som du har glæde af 24 timer i døgnet.”

Med den håndledsbaserede pulsmåler samt alle øvrige multisport- og smart-funktioner fra de velkendte fēnix 5-modeller har hver af urene i Plus-serien også indbyggede kortdata, der er optimeret, så du blot kan skimme din lokalitetssporing og navigation, når du er på farten. Disse kort kan bruges sammen med ruteplanlæggeren, der gør det muligt for løbere og cyklister at indtaste en distance, som de gerne vil løbe eller cykle, og derefter vælge en rute fra en liste af passende, opmålte ruter. Trendline™ rutevejledning ud fra popularitet, der oprindeligt blev introduceret med Garmins førsteklasses GPS-cykelcomputere, er nu koblet op med millioner af Garmin Connect™-data og kan dermed hjælpe brugerne med at finde og følge de bedste spor og ruter, som er blevet logget af andre Garmin-brugere. Løbere kan være trygge ved at vide, at de følger et spor, der er populært hos andre løbere i området.

fēnix 5S Plus, fēnix 5 Plus og fēnix 5X Plus giver dig også mulighed for at lytte til din yndlingsplayliste uden at bruge din telefon. Det er muligt at opbevare op til 500 sange på din Garmin-enhed og du kan også downloade offline playlister fra udvalgte musikstreamingtjenester2 som iHeartRadio, Deezer og meget mere eller blot overføre musik fra en computer direkte til uret. Når playlisten er indlæst, skal du blot parre enheden med kompatible Bluetooth®-hovedtelefoner (sælges separat) for telefonfri lytning.

Alle fēnix Plus-modeller inkluderer [Garmin Pay](https://explore.garmin.com/en-US/garmin-pay/) kontaktløs betalingsløsning3, hvilket betyder, at fēnix Plus-brugere kan lade deres kontanter og kreditkort blive hjemme, men stadig være i stand til at købe noget at drikke eller en bid mad efter en løbetur. Når man anvender Garmin Pay-tegnebogen har man de samme fordele, som ved brugen af de fysiske kort, men nu er det bare endnu lettere og lige ved håndleddet.

For de mest ambitiøse atleter har fēnix 5 Plus en ny funktion: ClimbPro, som fungerer til trailløbere og cyklister, der kan lide kuperede områder. ClimbPro giver et bedre overblik over omgivelser og egne præstationer under eksempelvis klatring. ClimbPro analyserer højdeprofilen for en given rute og registrerer alle relevante stigninger. Under løbet eller kørslen ved udøveren til enhver tid, hvor langt han eller hun er fra den næste stigning, og hvor svær etapen vil være. Funktionen viser den gennemsnitlige hældning, afstanden og den resterende højde, så udøveren kan vurdere, hvordan de bedst skal udnytter deres energi. Desuden er hver fēnix 5 Plus-model fyldt med sofistikerede træningsfunktioner, der hjælper med at overvåge form og ydeevne. Brugere kan se fysiologiske målinger, løbedynamik og registrere træningsstatistik, så man kan måle fremskridt og finjustere formen. Træningsstatusfunktionen evaluerer automatisk den seneste træningshistorik og lader brugerne vide, om de er i fare for at overtræne, eller hvornår de er på vedligeholdelse- eller på maksimumniveau.

fēnix 5 Plus-serien er Connect IQ-kompatibel, så brugerne kan tilpasse deres ur med widgets, datafelter, urskiver og apps. Når de er parret med en kompatibel smartphone4, kan brugerne modtage opkald, sms’er og e-mails direkte på deres håndled. Derudover kan brugerne tilpasse udseendet af deres ur med QuickFit®-tilbehørsremme. De kan nemt udskifte silikoneremmen til en læderrem eller titaniumlænke uden bruge af værktøj. Der er desuden tilføjet nye farver blandt QuickFit-remmene i Plus-serien, det drejer sig eksempelvis farverne: Seafoam-blå og Solar Flare-orange.

Alle fēnix 5 Plus-ure er udstyret med Galileo til at navigere med optimal satellitmodtagelse i mere udfordrende omgivelser end med GPS alene. Dette er især nyttigt, når eventyret fører én ud på steder, hvor man ikke kan se himlen, eller du befinder dig i dybe kløfter eller bymiljøer.

Med sine kvalitetsmaterialer er fēnix 5 Plus-serien designet til at kunne klare hårde og udfordrende omgivelser. Uret findes i to forskellige finish, og brugerne kan vælge imellem en PVD-belagt rustfri urkrans med silikonerem eller, hvis man ønsker et lettere materiale, titaniumurkrans og børstet titaniumlænke. Hver model har et Garmin Chroma Display i fuld farve med LED-baggrundsbelysning for at sikre, at uret kan aflæses i sollys. Uret har vandtæthedsklassifikation 10 ATM ned til 100 meter5.

fēnix 5S Plus har batterilevetid på op til 7 dage i smartwatch-tilstand og op til 4,5 timer i GPS-tilstand med musik6. fēnix 5 Plus har 12 dages batterilevetid i smartwatch-tilstand og 8 timer i GPS-tlstand med musik. Og fēnix 5X Plus har op til 20 dages batterilevetid i smartwatch-tilstand og 13 timer i GPS-tilstand med musik. Brugere kan også benytte UltraTrac™ strømsparetilstand for at forlænge batterilevetiden yderligere.

fēnix 5 Plus-serien er tilgængelig i 2. kvartal 2018 og har vejledende udsalgspriser fra DKK 5.899,- til DKK 9.599,-. Læs mere på [garmin.com/fenix](https://explore.garmin.com/en-US/fenix/).

fēnix 5 Plus-serien er den nyeste løsning fra Garmins voksende outdoorsortiment, der fokuserer på at udvikle teknologier og innovationer, der forbedrer brugernes outdooroplevelser. Uanset om det er vandreture, jagt, trailløb, mountainbiking, golf, dykning eller til brug af satellitkommunikation, forbliver Garmins outdoorprodukter vigtige værktøjer til outdoorentusiaster på alle niveauer.

I årtier har Garmin været pionér inden for GPS-navigation og trådløse enheder og applikationer, der er designet til folk, som lever en aktiv livsstil. Garmin servicerer fem primære forretningsområder, herunder bil-, luftfart-, sport-, marine- og outdooraktiviteter. Få mere information og besøg Garmins virtuelle presserum på [garmin.com/newsroom](http://newsroom.garmin.com/), eller følg os på [Facebook](http://facebook.com/garmin) eller [YouTube](http://youtube.com/garmin).

1 Dette er ikke medicinsk udstyr. Læs mere: [Garmin.com/ataccuracy](http://garmin.com/ataccuracy). Pulse Ox er ikke tilgængeligt i alle lande.

2 Kan kræve premium tilmelding hos en tredje-part musikudbyder.

3 Tilgængelig for kort, der er understøttet af [samarbejdende banker](https://www.garmin.com/en-US/garminpay/banks/).

4 Parret med en kompatibel smartphone. Læs mere: [Garmin.com/ble](http://garmin.com/ble).

5 Læs mere: [Garmin.com/waterrating](http://garmin.com/waterrating).

6 Afhængig af indstillinger.

**Om Garmin International, Inc.**

Garmin International, Inc. er et datterselskab af Garmin Ltd. (Nasdaq: GRMN). Garmin Ltd. er baseret i Schweiz, og dets primære datterselskaber ligger i USA, Taiwan og Storbritannien. Garmin er et registreret varemærke og Garmin Connect, Connect IQ, og QuickFit er varemærker, der tilhører Garmin Ltd. eller datterselskaberne.

Alle andre mærker, produktnavne, firmanavne, varemærker og servicemærker er tilhører deres respektive ejere. Alle rettigheder forbeholdes.

**Meddelelse om fremadrettede udsagn**

Denne pressemeddelelse omfatter fremadrettede udsagn, der vedrører Garmin Ltd. og dets forretning. De udsagn er baseret på ledelsens nuværende forventninger. Det kan være, at de fremadrettede begivenheder og forhold, der diskuteres i denne pressemeddelelse, ikke forekommer, og de faktiske resultater kan afvige væsentligt som følge af kendte og ukendte risikofaktorer og usikkerheder, der påvirker Garmin, herunder, men ikke begrænset til, de risikofaktorer, der er anført i årsrapporten om Form 10-K for året, der sluttede 31. december 2016, indgivet af Garmin til Securities and Exchange Commission (Kommissionens filnummer 0-31983). En kopi denne Form 10-K er tilgængelig på <http://www.garmin.com/aboutGarmin/invRelations/finReports.html>. Intet fremadrettede udsagn kan garanteres. Fremadrettede udsagn gælder kun fra den dato, hvor de er lavet, og Garmin forpligter sig ikke til offentligt at opdatere eller revidere nogen fremadrettede udsagn, hvad enten det skyldes ny information, fremtidige begivenheder eller på andet.